Wikipedia a l'è un'enciclopedia libera. Questo voeu dî che ogni person-a a poeu contribuî in modo costruttivo a Wikipedia. A libertæ a no va inteisa into senso che Wikipedia a l'accette ogni tipo de contributo. Questa a l'è un'enciclopedia anticonvezionâ ma pur sempre un'enciclopedia quindi e voxe inserie devan avei una valenza enciclopedica. Attualmente non esiste una definizion unitaia de cose sæ una voxe enciclopedica ma pe agiutate into capî se a to voxe a l'è ben accetta te consegemmo de leze queste sezioin.
Cose no mette inscie Wikipedia
Wikipedia a no l'accetta de voxe eccescivamente
scintetiche, a no l'accetta pubblicitæ, ni personale (autobiografie) ni commerciale (societæ). No inserî de voxe ligæ a de person-e o de aziende se queste no han fæto quarcosa de scignificativo pe-a societæ. I gruppi muxicali devan avei produto a-o meno un album con un distributô. I album autoproduti non fan testo. I scrittoî devan avei pubblicao di libbri; dæto che de votte i scrittoî finanzian i editoî per fase pubblicâ un libbro - se l'editô o no l'è famoso - un libbro pubbricao o porriæ no bastâ. No stanni a creâ de pagine con soli link, niatri no arrecogemmo link. Pe maggioî approfondimenti sciu cose non inserî te remandemmo a questa pagina.
Cose Wikipedia a no l'è
Wikipedià a no l'è un parco da comissi, a no l'arecoeugge di opinioin personale, riçerche originale o quant'atro. Wikipedia a no l'è un tutor, no doeuviala per richiedde de informazioin insce di argomenti varri. A-o limite pon-i a domanda a l'
Oracolo ma, se no ti ottegni risposta no pigiatela a mâ. Inoltre aregordite che Wikipedia a l'è un'enciclopedia, tutto è finalizzao a otegnî una bon-a enciclopedia e no a sviluppâ un esperimento de democrazia collettiva. Pe di approfondimenti insce cose Wikipedia a no l'è, te remandemmo a-a pagina appoxita.
Cose mette insce Wikipedia
Wikipedia a l'è un'enciclopedia ma a differenza de clasciche enciclopedie a no l'è scrita sciu papê. Questo ghe permette una noteive libertæ de movimento, no gh'è limite a-a longhezza d'e pagine da creâ tranne a comoditæ de lettua. Son de seguo ben accette de biografie di personaggi importanti comme premmi Nobel, personaggi instituzionali di mascimi livelli, profescionisti famoxi pe-o so travaggio, riçercatoî ch'han sviluppao de importante innovazioin into so settô, etc.
Questa pagina a recoeugge e prinçipale categorie. Una votta appurao che a to pagina a poeu stâ insce Wikipedia, tegni conto che pe 'na costion de uniformitæ e primme righe da voxe dovieivan consentî de capî de cose parla a voxe. A primma votta che appâ o nomme da voxe questo o va misso in grascetto. Utilizza un stile sobrio pe scrive a voxe. E notissie non streitamente attinente vanno misse in te'n capitolo ciamao curioxitæ. Pe maggioî informazioin insce comme editâ a voxe lezi questa pagina.
Comme creâ una voxe
Primma de creâ una voxe, te consegemmo de
registrate. (vedi sez. Cancellazioin). Existe tanti moddi pe creâ una voce. Ti poeu seguî un link rosso presempio, se ti premmi un link rosso ti væ a una pagina gianca, pronta pe esse scrita. Se ti voeu creâ una voxe e no ti gh'hæ un link rosso sottoman, basta che ti scrivi o nomme inta casella de ricerca ch'a s'attroeuva a-a to scinistra. A ricerca a te mostriâ se a voxe a l'existe zà e, s'a no l'existe, oltre a-e pagine attinente, a t'indichiâ in ato un link rosso pe creâ a to voxe.
Cancellassioin
Nonostante tutta a cua che se mette into creâ una voxe de votte poeu esighe di dubbi insce-a reale enciclopediçitæ da voxe. A voxe a poeu ese proposta pe a cancellazion. In tâ caxo a finisce inte
questa pagina. Se ti no t'ê registrao porriæ no esse poscibile avvisate da procedua de cancellazion. No rimoeuve l'avviso da-a to voxe sensa o consenso di atri utenti. Da prinçipio a pagina ven posta in cancellazion scilenziosa e se entro una setteman-a nisciun utente con ciù de 50 edit o s'opon-e, a voxe a ven cancellaa. Se un utente o s'oppon-e comensa a votazion, a votazion pe ese valida a deve avei a partecipazion de a-o meno 10 utenti e dev'esighe a maggioranza di 2/3 pe a cancellazion. Se no ti gh'hæ 50 edit no ti poeu arvî a votazion ma ti poeu espon-e in moddo çivî e to motivazioin insciâ pagina d'e cancellazioin. E motivazioin pe-e quæ una pagina a poeu e a dev'ese cancellaa no son discrezionali ma tasciative. Veddi Agiutto:Cancellazion. In talun caxi a pagina a poeu ese cancellaa immediatamente, e sensa che ti ti riçeivi un preavviso, mediante a procedua de cancellazion immediaa. Inte sto caxo a pagina a saiâ cancellaa da-a lista di to contributi ascì.
Se a to pagina a l'è stæta cancellaa, lezi chì cose fâ.
lij_Latn lij_Latn vec_Latn lij_Latn vec_Latn lij_Latn lij_Latn lij_Latn lij_Latn lij_Latn lij_Latn lij_Latn lij_Latn lij_Latn lij_Latn lij_Latn lij_Latn